Kauņas vecticībnieku baznīca
Kauņas Sv. Nikolaja Brīnumdarītāja vecticībnieku baznīca (lietuviešu: Kauno šv. Mikalojaus Stebukladario sentikių cerkvė) ir 1906. gadā uzcelts vecticībnieku dievnams, kas atrodas Lietuvas pilsētas Kauņas Žaļakalnu rajonā. Dievnams ir reģiona nozīmes Lietuvas valsts kultūras piemineklis (unikālais kods — 31613). Baznīca celta no 1905. līdz 1906. gadam. Starp pasaules kariem baznīca kļuva par Lietuvas vecticībnieku ievērojamu centru. Šeit vairākkārt notika Lietuvas vecticībnieku konventi. 2013. gada 30. maijā baznīca cieta ugunsgrēkā. Kopš tā laika tā ir atjaunota. Pie baznīcas atrodas Kauņas Žaļakalnu proģimnāzija, ko 1921. gadā dibināja vecticībnieku kopiena.